google/wiki40b huggingface dataset:
सतलज यमुना लिंक नहर

सतलज यमुना लिंक नहर अथवा एस.वाई.एल.  भारत में सतलुज और यमुना नदियों को जोड़ने के लिए एक प्रस्तावित 214 किलोमीटर (133 मील) लंबी नहर परियोजना है। हालांकि, इस प्रस्ताव में कई बाधाएं हैं, और वर्तमान में भारतीय सर्वोच्च न्यायलय में यह परियोजना लंबित है। एस.वाई.एल. वस्तुतः पंजाब और हरियाणा राज्यों के बीच नदी जल बंटवारे को संदर्भित करता है।

इतिहास

इस विवाद की शुरूआत तब हुई, जब 31 अक्टूबर 1966 को पंजाब राज्य को पुनर्गठित किया गया और हरयाणा राज्य बना था। विवाद का प्रमुख जड़ है- नदी जल का बंटवारा। 1976 में तत्कालीन प्रधानमंत्री इंदिरा गांधी ने इस मामले में हस्तक्षेप किया और फैसला किया कि दोनों राज्य अर्थात प्रत्येक 3.5 मिलियन एकड़ फुट प्राप्त करेंगे। जनवरी 2002 में सुप्रीम कोर्ट ने परियोजना की खुदाई जारी रखने के लिए पंजाब सरकार को निर्देश दिया। 2003 में पंजाब ने इस दायित्व से मुक्त होने की सोचीI 2004 में पंजाब राज्य विधानमंडल ने भूमि को डिनोटिफाई करने के लिए "पंजाब टर्मिनेशन ऑफ़ अग्रीमेंट एक्ट-2004" पारित किया। इस संबंध में सुप्रीम कोर्ट में एक प्रेसिडेंशियल रिफरेन्स दी गयी और मार्च 2016 में सुप्रीम कोर्ट ने इस पर सुनवाई आरंभ किया। 2016 में पंजाब विधानसभा में पुनः एक विधेयक पास कर किसानों को अधिग्रहीत भूमि वापस करने की बात की गई है। सुप्रीम कोर्ट ने विधेयक पर यथास्थिति का आदेश दिया है।

परियोजना की स्थिति

नहर का कार्य 85% तक पूरा हो गया है, और हरियाणा सरकार ने नहर के अपने हिस्से के कार्य को लगभग पूरा कर लिया है। हरयाणा ने अपने यहां नहर के 92 किमी के कार्य को पूरा कर लिया है।

लाभार्थी

इस परियोजना के पूर्ण होने पर हरयाणा सर्वाधिक लाभान्वित होगाI
तुगलकाबाद रेंज

यह एक प्रमुख खेल का मैदान हैं।
चङङम्पुषा कृष्ण पिल्ला

चडङंपुषा कृष्ण पिल्ला-(१९११-१९४८) मलयालम के एक सुप्रसिद्ध कवि थे। वे मलयालम् स्वच्छंतावाद काव्यमण्डल के सर्वाधिक लोकप्रिय कवि थे। उनकी काव्यकला की सबसे बड़ी विशेषता संगीतात्मकता है।

परिचय

कृष्ण पिल्ला का जन्म मध्य केरल में इटप्पल्लि नामक स्थान में हुआ था। २० वर्ष की अवस्था के पूर्व ही वे समस्त केरल में लोकप्रिय हो गए। उनकी कविता का प्रमुख विषय प्रेम के कटु अनुभव से उत्पन्न भावुकतापूर्ण संघर्ष है। उन्होंने दंभ एवं विश्वासघात के विरुद्ध अभियान किया जो पर्याप्त मात्रा में फैले हुए थे। उनके गीतकाव्य और बड़ी बड़ी कविताएँ ३० से अधिक संकलनों में प्रकाशित हुई हैं।
'वाष्पांजलि', 'मोहिनी', 'संकल्प कांति', 'पाटुन्न पिशाचु', 'हेमंतचंद्रिका', 'तिलोत्तमा', 'मनस्विनी' उनके कुछ संकलनों में से हैं। उनकी अत्यधिक सर्वप्रिय पुस्तक 'रमणन' है जो शोकप्रधान अभिनव ग्राम्य काव्य है। यह एक साथी कवि इटप्पल्लि राघवन पिल्ला के दु:खांत प्रेम के संबंध में लिखा गया है जबकि उसने तरुण अवस्था में ही आत्महत्या कर ली थी। 'रक्त पुष्पंङल्ल' उनकी प्रगतिशील एवं क्रांतिकारी कविताओं का संकलन है। कृष्णपिल्ला यूरोपीय भाषाओं एवं हिंदी के रोमांटिक काव्यों से अधिक प्रभावित हुए। उनका दृष्टिकोण या आदर्श अविचल नहीं था। उन्हें जीवन की विषमताओं का निश्चित बोध नहीं था। अपने मनोभावों की अभिव्यक्ति के ऊपर कठोर बौद्धिक नियंत्रण का अभाव एवं स्वच्छंद रचनाओं ने उनकी कविताओं को शक्तिहीन एवं फीका बना दिया है। किंतु निष्कपटता, मनोहर संगीतमयता, कोमलकांत पदावली एवं अभिव्यक्तियों की सुगमता से पढ़नेवाली सामान्य जनता के मध्य उन्हें प्रिय बना दिया।
राजकुमार हेनरी, ग्लॉस्टर के ड्यूक

जीवनी

वे पेशे से एक सैनिक थे, और अपने व्यवसायिक जीवन के दौरान, उन्होंने ब्रिटिश साम्राज्य की सेवा में, विश्व भर में विस्तृत विभिन्न ब्रिटिश उपनिवेशों में, अन्य विभिन्न पदों पर अपनी सेवा दी थी। इसके अलावा, उन्हें 30 जनवरी 1945 से 11 मार्च 1947 के बीच, महाराज जॉर्ज षष्ठम् द्वारा, ऑस्ट्रेलिया के गवर्नर-जनरल यानि महाराज्यपाल के पद पर नियुक्त किया गया था। इस काल के दौरान वे, महाराज के प्रतिनिधि के रूप में, उनकी अनुपस्थिति के दौरान शासक के कर्तव्यों का निर्वाह करते थे। वे रानी एलिज़ाबेथ द्वितीय के भावी प्रतिशासक भी थे।
10 जून वर्ष 1974 को उनका निधन हो गया। वे महाराज जार्ज और मैरी के अंतिम जीवित संतान थे।
आसनसोल जंक्शन रेलवे स्टेशन

आसनसोल जंक्शन रेलवे स्टेशन भारतीय रेल का एक रेलवे स्टेशन है। यह आसनसोल शहर में स्थित है। इसकी ऊंचाई ११५ मी. है।
मुस्तफ़ा क़न्दराली

मुस्तफ़ा क़न्दराली (जन्म 1930, कन्दरा, कोजाएली, तुर्की) तुर्क क्लारिनेट (संगीत यंत्र) के लिए प्रसिद्ध थे। वे तुर्क और जिप्सी संगीत में रुचि रखते थे।
संयुक्त तूफान चेतावनी केन्द्र

इतिहास

इस केंद्र के निर्माण की आवश्यकता जून 1945 में शुरू हुआ, जब गुआम द्वीप में आँधी तूफान का पता लगाने हेतु एक केन्द्र बनाया गया था। क्योंकि इससे पहले वहाँ कई सारे तूफान आ चुके थे। जिसमें तूफान कोबरा भी था, जिसके कारण दिसम्बर 1944 और जून 1945 में कई लोगों की मौत हो गई थी और जहाजों को भी काफी नुकसान हुआ था। इस समय इस केन्द्र में तीन नौसेना और दो वायु सेना के लोग इसे संचालित कर रहे थे। कुछ वर्षों में कई बार केन्द्रों के मध्य संचार नहीं हो पता था, जिसका कारण संचार व्यवस्था का सही न होना था। वर्ष 1958 में संयुक्त राष्ट्र के मौसम रक्षा विभाग ने एक संयुक्त मौसम विज्ञान समिति का निर्माण किया, जिसने प्रशांत महासागर पर नजर रखने के लिए एक संयुक्त नौसेना और वायु सेना केन्द्र के गठन का प्रस्ताव रखा।
वित्तोरियो दे सीका

वित्तोरियो दे सीका (July 7, 1901 - November 13, 1974) इटली के नवयथार्थवादी युग के निर्देशक और अभिनेता थे।
सुंदरवन पौधा

समुन्द्र के तटीय छेत्र में उगने वाले पौधौ का वन, यह समुन्द्र के तटीय छेत्रो में पानी में पैदा होने वाले वनस्पतियो की झाडियों का जंगल भी कहा जाता है।
स्वीडन की काउंटियाँ

स्वीडन की काउंटियाँ स्वीडन के सबसे ऊंचे स्तर के प्रशासनिक विभाग हैं। इन्हें स्वीडी भाषा में 'लैन' (स्वीडी: län) कहा जाता है। वर्तमान में स्वीडन 21 काउंटियों में बाँटा गया है। इन्हें सन् 1634 में स्थापित किया गया था। उस से पहले स्वीडन कुछ प्रान्तों में विभाजित था जिन्हें तब रद्द कर दिया गया। इन काउंटियों को आगे नगर-पालिकाओं में विभाजित किया जाता है।
गुड्डु रंगीला

कथासार

उत्तरी भारत के धूल भरे इलाकों पर आधारित फ़िल्म गुड्डू रंगीला दो भाइयों के बारे में एक कहानी है। ये दोनों दिन में ऑर्केस्ट्रा सिंगर्स के रूप में व रात में खबरी के रूप में काम करते हैं जो शहर में सबसे अमीर लोगों के बारे में जाके लोकल गुंडों को बताते है और अपना कमिशन प्राप्त करते हैं। और इस प्रकार कमाई करते रहते हैं बिना अपने हाथ काले किये। सगे भाई होते हुए भी ये दोनों एक दूसरे से बिलकुल अलग हैं। और यही ये दोनों अलग अलग राह पर चल पड़ते हैं और इसको ये फ़िल्म बताती है।
एक्सबॉक्स

एक्सबॉक्स

यह खेलने वाला उपकरण एक्सबॉक्स का पहला संस्करण है।

एक्सबॉक्स 360

नवम्बर 2005 में निकले वास्तविक एक्सबॉक्स की सफलता के पश्चात इसे बनाया गया। इसका विकास एक्सबॉक्स नेक्स्ट, जेनोन और एक्सबॉक्स 2 के समय हुआ। फरवरी 2003 में इसे जेनोन सॉफ्टवेयर के साथ उतारने की तैयारी की गई थी। जिसे माइक्रोसॉफ़्ट के उपाध्यक्ष जे अल्लार्ड ने निर्देश में किया गया। इसे 400 डेवलपर ने मिलकर बनाया था। इसे 22 नवम्बर 2005 में बाजार में निकाला गया। तब इसे अमेरिका और कनाडा में ही प्रदर्शित किया गया। यूरोप में इसे 2 दिसम्बर 2005 और जापान में इसे 10 दिसम्बर 2005 में निकाला गया। इसके पश्चात इसे मेक्सिको, ब्राज़ील, चिली, कोलंबिया, हाँग काँग, सिंगापुर, दक्षिण कोरिया, ताइवान, ऑस्ट्रेलिया, न्यूज़ीलैंड, दक्षिण अफ्रीका, भारत और रूस में निकाला गया। यह पहले वर्ष 36 देशों में उतरा।
जब माइक्रोसॉफ्ट ने एक्सबॉक्स 360 को बाजार में उतारा था, तब यह ऑनलाइन खेलने की सेवा 24 घण्टों के लिए बन्द पड़ गई थी। इसे एक नए संस्करण में बनाने के लिए बन्द करना पड़ा था। तब इसे एक्सबॉक्स लाइव सिल्वर कहते थे। बाद में इसे एक्सबॉक्स लाइव फ्री नाम कर दिया गया। इसे निःशुल्क उपयोग किया जा सकता है। इसमें प्रयोक्ता के नाम और छवि को डालकर प्रोफ़ाइल बनाया जा सकता है। इसके अलावा माइक्रोसॉफ़्ट ने एक्सबॉक्स लाइव गोल्ड नाम के एक पैसे वाली सेवा भी बनाई।

एक्सबॉक्स वन

22 नवम्बर 2013 में यह उत्तरी अमेरिका के बाजार में निकाला गया।
राष्ट्रीय ग्रामीण स्वास्थ्य मिशन

बाहरी कड़ियाँ

NRHM
NRHM Health Statistics Information Portal
चरघातांकीय वृद्धि

चरघातांकी वृद्धि (Exponential growth) उस वृद्धि को कहते हैं जिसमें किसी समय पर वृद्धि की दर उस समय उस फलन के मान के समानुपाती हो। 
बीजगणित का सहारा लेते हुए कहें तो , समय t का एक चरघातांकी फलन है।
टाइटेनिआ (उपग्रह)

टाइटेनिआ अरुण (युरेनस) ग्रह का सब से बड़ा उपग्रह है। माना जाता है के यह चन्द्रमा बर्फ़ और पत्थर की लगभग बराबर मात्राओं से रचा हुआ है - इसकी सतह बर्फ़ीली है और अन्दर का हिस्सा पत्थरीला है। कुछ वैज्ञानिको की सोच है के बाहरी बर्फ़ और अंदरूनी पत्थर के बीच में एक पानी की तह होने की सम्भावना है, लेकिन इस बात का अभी कोई पक्का सबूत नहीं मिला है। सतही बर्फ़ में कुछ पदार्थों के मिले होने के कारण इस उपग्रह का रंग थोड़ा लाल प्रतीत होता है। इसकी सतह पर अंतरिक्ष से गिरे हुए उल्कापिंडों की वजह से बहुत से बड़े गढ्ढे भी हैं, जिनमें से एक भयंकर गढ्ढे का व्यास ३२६ किमी है। फिर भी देखा गया है के अरुण के एक अन्य उपग्रह ओबेरॉन पर इस से भी ज़्यादा गढ्ढे हैं। वैज्ञानिक अनुमान लगते हैं की टाइटेनिआ पर शायद काफ़ी भूकम्पों के आने से बहुत से गढ्ढे भरे जा चुके हैं और अब नज़र नहीं आते। वॉयेजर द्वितीय यान के जनवरी १९८६ में अरुण के पास से गुज़रने पर टाइटेनिआ की बहुत से तस्वीरें ली गयी जिनके ज़रिये इसकी सतह के लगभग ४०% हिस्से के नक्शे बनाए जा चुके हैं।

अकार

टाइटेनिआ का अकार गोल है। इसका औसत व्यास लगभग १५७७ किमी है। इसके मुक़ाबले में पृथ्वी के चन्द्रमा का व्यास लगभग ३,४७४ किमी है, यानि की टाइटेनिआ का अकार हमारे चन्द्रमा के आधे से ज़रा छोटा है।
सारन स्कूल मध्याह्न् भोजन विषाक्तता हादसा

सारन स्कूल मध्याह्न् भोजन विषाक्तता हादसा वह घटना है जिसमें 16 जुलाई 2013 के दिन सरकार द्वारा उप्लब्ध करवाए जाने वाले मध्याह्न् भोजन को खा कर नवसृजित प्राथमिक विद्यालय धरमसती के कम से कम 22 विद्यार्थियों की मृत्यु हो गई थी। विद्यालय बिहार राज्य के सारन जिले के मशरख़ ब्लॉक की जजौली पंचायत में स्थित है। मौतों और बीमारियों से नाराज ग्रामीण हिंसक विरोध के साथ सड़कों पर उतर आए।

घटना

16 जुलाई 2013 को धरमसती प्राथमिक स्कूल में चार और बारह वर्ष की उम्र के बीच के बच्चों को मध्याह्न भोजन योजना के तहत पकाया गया खाना परोसा गया, बच्चों ने शिकायत कि खाना चखने में अजीब है। जिन बच्चों ने भोजन के प्रति सवाल उठाया उन्हें प्रधानाध्यापिका ने डांटा। इससे पहले रसोइया ने विद्यालय के नए खाना पकाने के तेल के बारे में प्रधानाध्यापिका को बताया कि यह देखने और गंध में अजीब था। उन्होंने कहा कि तेल एक स्थानीय किराने की दुकान से खरीदा गया है और उपयोग करने के लिए सुरक्षित है। भोजन की विषाक्तता के साथ अस्पताल में भर्ती हुई रसोइया ने प्रेस को बताया कि तेल जार के तल पर अवशिष्ट कचरे के संचय था।
लगभग 30 मिनट के बाद, बच्चों को पेट में दर्द शुरू हुआ और उसके बाद शीघ्र ही उल्टी और दस्त होने लगे। बीमार बच्चों की संख्या विद्यालय और स्थानीय चिकित्सा प्रणाली पर भारी पड़ी और कुछ बीमार बच्चों को अपने माता-पिता के साथ घर भेज दिया जिस से उन्हें अपने दम पर मदद लेने के लिए मजबूर होना पड़ा। सरकारी गिनती के अनुसार 22 बच्चों की संदूषित भोजन के कारण मृत्यु हो गई। तथापि अभिभावकों और स्थानीय ग्रामीणों के अनुसार कम से कम 27 की मृत्यु हो गई थी। चार अन्य लोगों को स्थानीय अस्पताल में आगमन पर मृत घोषित कर दिया गया, जबकि सोलह बच्चों का घटना स्थल पर ही निधन हो गया। अन्य लोगों का अस्पताल में निधन हो गया। मृतकों में महिला रसोइया के दो बच्चे थे भी शामिल थे। कई बच्चों की जाँच करने वाले एक डॉक्टर के मुताबिक बच्चों के सीने में गंभीर रक्ताधिक्य था और पुतलियाँ फैली हुई थी। कुल 48 छात्र दूषित भोजन से बीमार हुए। इकतीस बच्चों को आगे के इलाज के लिए स्थानीय अस्पताल से पटना मेडिकल कॉलेज अस्पताल में स्थानांतरित किया गया।
केशव सीताराम ठाकरे

प्रबोधनकार केशव सीताराम ठाकरे (१७ सितम्बर १८८५ - २० नवम्बर १९७३) एक सत्यशोधक आंदोलन के चोटी के समाज सुधारक और प्रभावी लेखक थे। शिव सेना के नेता बालासाहेब ठाकरे उनके पुत्र हैं।
उनका कर्तृत्व और प्रतिभा अनेकानेक रंगों में पुष्पित-पल्लवित हुई। विचारवंत, नेता, लेखक, पत्रकार, संपादक, प्रकाशक, वक्ता, धर्म सुधारक, समाज सुधारक, इतिहास संशोधक, नाटककार, सिनेमा पटकथा संवाद लेखक, अभिनेता, संगीतज्ञ, आंदोलनकारी, शिक्षक, भाषाविद, लघु उद्योजक, फोटोग्राफर, टाइपिस्ट, चित्रकार जैसे दर्जनों विशेषण अर्पित करने के बावजूद उनका व्यक्तित्व एक दशांगुल ऊंचा ही रहेगा। उन्होंने खजूर की तरह ऊंचा होने की बजाय वटवृक्ष की तरह अपने व्यक्तित्व को विस्तृत किया। मानो एक ही व्यक्ति ने सौ लोगों का आयुष्यमान जीने का पुरुषार्थ किया हो।
सरदार तालिब हस्सन नकाय

सरदार तालिब हस्सन नकाय एक राजनीतिज्ञ है पाकिस्तान के राष्ट्रीय विधानसभा में | वह NA-142 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
नित्या मेनन

प्रारंभिक जीवन

नित्या मेनन का जन्म बैंगलोर, कर्नाटक में हुआ था और मणिपाल इंस्टीट्यूट ऑफ संचार से पत्रकारिता में अध्ययन किया। उसने एक बार एक साक्षात्कार में कहा कि वह अभिनेत्री बनना नहीं, बल्कि एक पत्रकार  बनना चाहती थी, चूंकि वह "एक आदर्शवादी" थी। लेकिन महसूस किया कि पत्रकारिता अब वह नहीं था "जो कभी यह हुआ करता था।"उसने फिर  एक फिल्मकार बनने का फैसला किया,चूंकि वह अपने विचार "फिल्मों के माध्यम से बेहतर "व्यक्त कर सकती थी। और उसने पुणे में छायांकन में  एक पाठ्यक्रम में  'दाखिला ले लिया। प्रवेश परीक्षा के दौरान उसकी मुलाकात नंदिनी रेड्डी से हुई, जिसने उस को "ब्रेनवाश" किया  और उसे अभिनय को अपना लेने के लिए आश्वस्त किया।  नंदिनी रेड्डी बाद में निर्देशक बन गई और अपनी पहली परियोजना में मुख्य महिला भूमिका  के लिए नित्या को हस्ताक्षर किया।
सिरिसिया

भूमिका रूप व्यवस्था

सिरिसिया में बड़े छोटे बहुत सारे लोग हैं जिसमे से ---
बाजीराव द्वितीय

होल्करों से पराजय

नाना फड़नवीस की मृत्यु के बाद उसके रिक्त पद के लिए दौलतराव शिन्दे और जसवन्तराव होल्कर में प्रतिद्वन्द्विता शुरू हो गई। बाजीराव द्वितीय छल कपट से इन दोनों को ही अपने नियंत्रण में रखना चाहता था, जिससे मामला और उलझ गया। शिन्दे और होल्कर ने पेशवा को अपने नियंत्रण में लेने के लिए पूना के फाटकों के बाहर युद्ध शुरू कर दिया। बाजीराव द्वितीय ने शिन्दे का साथ दिया, लेकिन होल्कर की सेना ने उन दोनों की संयुक्त सेना को पराजित कर दिया।

अंग्रेज़ों से सन्धि

भयभीत पेशवा बाजीराव द्वितीय ने 1801 ई. में बसई भागकर अंग्रेज़ों की शरण ली और वहीं एक अंग्रेज़ी जहाज़ पर बसई की सन्धि, 31 दिसम्बर, 1802 पर हस्ताक्षर कर दिये। इसके द्वारा उसने ईस्ट इंडिया कम्पनी का आश्रित होना स्वीकार कर लिया। अंग्रेज़ों ने बाजीराव द्वितीय को राजधानी पूना में पुन: सत्तासीन करने का वचन दिया और पेशवा की रक्षा के लिए उसने राज्य में पर्याप्त सेना रखने की ज़िम्मेदारी ली। इसके बदले में पेशवा ने कम्पनी को इतना मराठा क्षेत्र देना स्वीकार कर लिया, जिससे कम्पनी की सेना का खर्च निकल आए। उसने यह भी वायदा किया कि वह अपने यहाँ अंग्रेज़ों से शत्रुता रखने वाले अन्य यूरोपीय देश के लोगों को नौकरी पर नहीं रखेगा। इस प्रकार बाजीराव द्वितीय ने अपनी रक्षा के लिए अंग्रेज़ों के हाथ अपनी स्वतंत्रता बेच दी।
मराठा सरदारों ने बसई की संधि के प्रति अपना रोष प्रकट किया, क्योंकि उन्हें लगा कि पेशवा ने अपनी क़ायरता के कारण उन सभी की स्वतंत्रता बेच दी है। अत: उन लोगों ने इस आपत्तिजनक संधि को समाप्त कराने के लिए युद्ध की तैयारी की। परिणामस्वरूप द्वितीय आंग्ल-मराठा युद्ध (1803-06 ई) हुआ, जिसमें अंग्रेज़ों की जीत हुई और मराठा क्षेत्रों पर उनकी प्रभुसत्ता स्थापित हो गई।
संधि के द्वारा लगाये गये प्रतिबन्ध पेशवा बाजीराव को अच्छे नहीं लगे। उसने मराठा सरदारों में व्याप्त रोष और असंतोष का फ़ायदा उठाकर उन्हें अंग्रेज़ों के विरुद्ध दुबारा संगठित किया।

आत्मसमर्पण व मृत्यु

नवम्बर 1817 में बाजीराव द्वितीय के नेतृत्व में संगठित मराठा सेना ने पूना की 'अंग्रेज़ी रेजीडेन्सी' को लूटकर जला दिया और खड़की स्थिति अंग्रेज़ी सेना पर हमला कर दिया, लेकिन वह पराजित हो गया। तदनन्तर वह दो और लड़ाइयों - १ जनवरी 1818 में भीमा कोरेगाव की लडाई, जिसमे अंग्रेजो ने अपनी सेना ,जो संख्या में मराठो से कम थे ,जिनमें ५०० महार सैनिक भी थे , ने पेशवा के २७,००० मराठा सैनिकों को पराजित किया था और एक महीने के बाद आष्टी की लड़ाई में पराजित हुआ। उसने भागने की कोशिश की, लेकिन 3 जून, 1818 ई. को उसे अंग्रेज़ों के सामने आत्मसमर्पण करना पड़ा। अंग्रेज़ों ने इस बार पेशवा का पद ही समाप्त कर दिया और बाजीराव द्वितीय को अपदस्थ करके बंदी के रूप में कानपुर के निकट बिठूर भेज दिया जहाँ 1853 ई. में उसकी मृत्यु हो गई। मराठों की स्वतंत्रता नष्ट करने के लिए बाजीराव द्वितीय सबसे अधिक जिम्मेदार था।
कच्छ

प्रमुख आकर्षण

कच्छ में देखने लायक कई स्थान है जिसमें कच्छ का सफ़ेद रण आजकल पर्यटकों को लुभा रहा है। इस के अलावा मांडवी समुद्रतट भी सुंदर आकर्षण है। भुज कच्छ की राजधानी है जिसमें कच्छ के महाराजा का आइना महल, प्राग महल, शरद बाग़ पैलेस एवं हमीरसर तलाव भुज में मुख्य आकर्षण है तथा मांडवी में स्थित विजय विलास पैलेस जो समुद्रतट पर स्थित है जो देखने लायक है। भद्रेश्वर जैन तीर्थ और कोटेश्वर में महादेव का मंदिर और नारायण सरोवर जो पवित्र सरोवरों में से एक है वो भी घूमने लायक है।

धौलावीरा

यह पुरातात्विक स्थल हडप्पा संस्कृति का प्रमुख केन्द्र था। जिला मुख्यालय भुज से करीब 250 किलोमीटर दूर स्थित धौलावीरा यह बात साबित करता है कि एक जमाने में हडप्पा संस्कृति यहां फली-फूली थी। यह संस्कृति 2900 ईसा पूर्व से 2500 ईसा पूर्व की मानी जाती है। सिंधु घाटी सभ्यता के अनेक अवशेषों को यहां देखा जा सकता है। वर्तमान में भारतीय पुरातत्व विभाग इसकी देखरेख करता है।

कच्छ मांडवी बीच

भुज से करीब 60 किलोमीटर दूर स्थित यह बीच गुजरात के सबसे आकर्षक बीचों में एक माना जाता है। दूर-दूर फैले नीले पानी को देखना और यहां की रेत पर टलहना पर्यटकों को खूब भाता है। साथ की अनेक प्रकार के जलपक्षियों को भी यहां देखा जा सकता है। सूर्योदय और सूर्यास्त का नजारा यहां से बड़ा आकर्षक प्रतीत होता हैं।

कंठकोट किला

एक अलग-थलग पहाड़ी के शिखर पर बने इस किले का निर्माण 8वीं शताब्दी में हुआ था। अलग-अलग समय में इस पर सोलंकी, चावडा और वघेल वशों का नियंत्रण रहा। 1816 में अंग्रेजों ने इस पर अधिकार कर लिया और इसका अधिकांश हिस्सा नष्ट कर दिया। किले के निकट ही कंथडनाथ मंदिर, जैन मंदिर और सूर्य मंदिर को भी देखा जा सकता है।

नारायण सरोवर मंदिर

भगवान विष्णु के सरोवर के नाम से चर्चित इस स्थान में वास्तव में पांच पवित्र झीलें हैं। नारायण सरोवर को हिन्दुओं के अति प्राचीन और पवित्र तीर्थस्थलों में शुमार किया जाता है। साथ ही इन तालाबों को भारत के सबसे पवित्र तालाबों में गिना जाता है। श्री त्रिकमरायजी, लक्ष्मीनारायण, गोवर्धननाथजी, द्वारकानाथ, आदिनारायण, रणछोडरायजी और लक्ष्मीजी के मंदिर आकर्षक मंदिरों को यहां देखा जा सकता है। इन मंदिरों को महाराज श्री देशलजी की रानी ने बनवाया था।

भद्रेश्वर जैन मंदिर

भद्रावती में स्थित यह प्राचीन जैन मंदिर जैन धर्म के अनुयायियों के लिए अति पवित्र माना जाता है। भद्रावती में 449 ईसा पूर्व राजा सिद्धसेन का शासन था। बाद में यहां सोलंकियों का अधिकार हो गया जो जैन मतावलंबी थे। उन्होंनें इस स्थान का नाम बदलकर भद्रेश्वर रख दिया।

कांडला बंदरगाह

यह राष्ट्रीय बंदरगाह देश के 11 सबसे महत्वपूर्ण बंदरगाहों में एक है। यह बंदरगाह कांडला नदी पर बना है। इस बंदरगाह को महाराव श्री खेनगरजी तृतीय और ब्रिटिश सरकार के सहयोग से 19वीं शताब्दी में विकसित किया गया था।

मांडवी बंदरगाह

इस बंदरगाह को विकसित करने का श्रेय महाराज श्री खेनगरजी प्रथम को जाता है। लेखक मिलबर्न ने मांडवी को कच्छ के सबसे महान बंदरगाहों में एक माना है। बड़ी संख्या में पानी के जहाजों को यहां देखा जा सकता है।

मुंद्रा बंदरगाह

यह बंदरगाह मुंद्रा शहर से करीब 10 किलोमीटर की दूरी पर है। ओल्ड पोर्ट और अदनी पोर्ट यहां देखे जा सकते हैं। यह बंदरगाह पूरे साल व्यस्त रहते हैं और अनेक विदेशी पानी के जहाजों का यहां से आना-जाना लगा रहता है। दूसरे राज्यों से बहुत से लोग यहां काम करने आते हैं।

जखऊ बंदरगाह

यह बंदरगाह कच्छ जिले के सबसे प्राचीन बंदरगाहों में एक है। वर्तमान में मात्र मछली पकडने के उद्देश्य से इसका प्रयोग किया जाता है। कच्छ जिले के इस खूबसूरत बंदरगाह में तटरक्षक केन्द्र और बीएसफ का जलविभाग है।
मसाबा गुप्ता

जीवन परिचय

मासाबा मशहूर क्रिकेट खिलाड़ी सर विवियन रिचर्ड्स और भारतीय फ़िल्म अभिनेत्री नीना गुप्ता की संतान है। उनका बचपन मुंबई और वेस्टइंडीज में गुजरा है और उन्होंने श्रीमती नाथीबाई ठाकरसे महिला विश्वविद्यालय से फ़ैशन डिजाइन की शिक्षा ग्रहन की है।
उन्होंने फ़िल्म प्रोड्यूसर मधु मन्टेना से सगाई की है।
शिवकोटि

शिवकोटि को स्वामी समन्तभद्राचार्य (समय लगभग १२०-१८५ ई.) का राजवंशी शिष्य बताया है जिन्होंने अपने गुरु की सलाह से अपने भाई शिवायन के साथ सन्यास लेकर मुनि दीक्षा ले ली थी। जिन्होंने आचार्य उमास्वामी के ‘तत्त्वार्थसूत्र’ पर ‘रत्नमाला’ नामक टीका रची थी।
यह भी कहा जाता है कि वह उन ‘शिवकोटि’ आचार्य से भिन्न है जिसने अपने पुत्र श्री कण्ठ के पक्ष में राजसिंहासन का परित्याग किया था वह ‘शिवकोटि’ जैन धर्म के प्रति अनुराग रखने वाले कदम्बवंशी द्वितीय शासक शिवस्कन्धश्री है ,
अवस्ताई भाषा

अवस्ताई एक पूर्वी ईरानी भाषा है जिसका ज्ञान आधुनिक युग में केवल पारसी धर्म के ग्रंथों, यानि अवस्ता, के द्वारा पहुँच पाया है। इतिहासकारों का मानना है के मध्य एशिया के बॅक्ट्रिया और मार्गु क्षेत्रों में स्थित याज़ संस्कृति में यह भाषा या इसकी उपभाषाएँ 1500-1100 ईसापूर्व के काल में बोली जाती थीं। क्योंकि यह एक धार्मिक भाषा बन गई, इसलिए इस भाषा के साधारण जीवन से लुप्त होने के पश्चात भी इसका प्रयोग नए ग्रंथों को लिखने के लिए होता रहा।

जड़े

सन् 1500 ईसापूर्व के युग की केवल दो ईरानी भाषाओँ की लिखित रचनाएँ मिली हैं। एक "प्राचीन अवस्ताई" है जो उत्तरपूर्व में बोली जाती थी और एक "प्राचीन फ़ारसी" है जो दक्षिण-पश्चिम में बोली जाती थी। ईरानी भाषाओँ में यह पूर्वी ईरानी भाषाओँ और पश्चिमी ईरानी भाषाओँ का एक बहुत बड़ा विभाजन है।
आरम्भ में केवल एक "आदिम हिन्द-ईरानी भाषा" थी - इसी से हिन्द-ईरानी भाषा परिवार की सभी भाषाएँ जन्मी हैं, जिनमें संस्कृत, हिंदी, कश्मीरी, फ़ारसी, पश्तो सभी शामिल हैं। प्राचीन अवस्ताई उस युग की भाषा है जब पूर्वी ईरानी भाषाएँ और वैदिक संस्कृत बहुत मिलती-जुलती थीं। पश्चिमी ईरानी भाषाओं में कुछ बदलाव आ रहे थे जिस से वह वैदिक संस्कृत से थोड़ी भिन्न हो चुकी थी। कहा जा सकता है के प्राचीन अवस्ताई इन दोनों के बीच थी - यह वैदिक संस्कृत से बहुत मिलती-जुलती है और यह प्राचीन (पश्चिमी) फ़ारसी से भी मिलती जुलती है। अवस्ताई भाषा में रचनाएँ कम हैं इसलिए अवस्ताई शब्द-व्याकरण समझने के लिए भाषावैज्ञानिक वैदिक संस्कृत का पहले अध्ययन कर उसकी सहायता लेते हैं क्योंकि अवस्ताई और वैदिक संस्कृत में इस क्षेत्र में निकट का सम्बन्ध है।

लिपि

अवस्ताई की अपनी "पहलवी" लिपि थी और उसका इस्तेमाल अब पारसी धार्मिक प्रयोगों को छोड़कर लुप्त हो चुका है। इसे फ़ारसी और प्राचीन भारतीय लिपि खरोष्ठी की तरह दाएँ से बाएँ लिखा जाता है। इसमें 13 मूल अक्षर थे जिनके अवस्ताई में 53 भिन्न रूप प्रयोग होते थे। यह अक्षर आरामाई लिपि पर आधारित थे, जिस से भारत की भी सारी आधुनिक लिपियाँ उत्पन्न हुई हैं। भारत में स्थित पारसी समुदाय के लोग प्राचीनकाल में अवस्ताई को ब्राह्मी पर आधारित लिपियों में भी लिखते थे।
स्वरा भास्कर

पूर्व जीवन और शिक्षा

स्वरा जन्म और पालन-पोषण दिल्ली में दक्षिण भारतीय आंध्र iite नौसेना अधिकारी पिता चित्रापु उदय भास्कर और इरा भास्कर जो जवाहरलाल नेहरू विश्वविद्यालय, दिल्ली में सिनेमा अध्ययन की प्रोफ़ेसर के परिवर में हुआ।

करियर

भास्कर ने फिल्मों में अभिनय करना शुरू करने से पहले वह दिल्ली में एनके शर्मा के "एक्ट वन" थियेटर समूह से जुड़े थे। वह 2008 में मुंबई चली गईं [8] और 200 9 की फिल्म माधोलल Keep Walking के साथ अभिनय की शुरुआत की, जिसे 33 वें काहिरा में प्रदर्शित किया गया था अंतर्राष्ट्रीय फिल्म महोत्सव लेकिन बॉक्स ऑफिस इंडिया में कम प्रदर्शन किया। तब उन्होंने संजय लीला भंसाली के नाटक गुजरिश (2010) में हितिक रोशन और ऐश्वर्या राय के साथ सहायक भूमिका निभाई।
भास्कर तब श्रीनिवास सुंदरराजन के काले और सफेद थ्रिलर में शीर्षकहीन कार्टिक कृष्णन प्रोजेक्ट में दिखाई दिए, जिसे भारत की पहली मम्बलकोर फिल्म के रूप में बताया गया था, जिसे ₹ 40,000 (1000 अमरीकी डॉलर) के बजट पर बनाया गया था और एक वर्ष में पूरा किया गया था, यह भी पहली भारतीय फिल्म थी Transilvania अंतर्राष्ट्रीय फिल्म महोत्सव में प्रदर्शित किया जाना चाहिए। हालांकि, गुजरिश और द अनिटिटेड कार्तिक कृष्णन प्रोजेक्ट दोनों बॉक्स ऑफिस विफलताओं थे और भास्कर उनके प्रदर्शन के लिए अनजान थे।
भास्कर ने दर्शकों के साथ-साथ आलोचकों द्वारा 2011 की व्यावसायिक रूप से सफल फिल्म तनु वेड्स मनु में उपस्थित होने के साथ व्यापक मान्यता प्राप्त की जिसमें उन्होंने मुख्य अभिनेत्री कंगाना राणावत के सबसे अच्छे दोस्त पायल की भूमिका निभाई, जिसके लिए उन्हें प्रशंसा मिली और कई नामांकन , फिल्मफेयर अवॉर्ड्स द्वारा प्रदान की जाने वाली सर्वश्रेष्ठ सहायक अभिनेत्री समेत।
2013 में, सुनो ... अमाया (2013) में मुख्य भूमिका निभाई, जिसने 28 वर्षों के बाद अभिनेता फारूक शेख और दीप्ति नौसेना के पुनर्मिलन को भी देखा, और आलोचकों से सकारात्मक समीक्षा अर्जित की। तब वह धनुष और सोनम कपूर के साथ रांझणा में दिखाई दीं, जो साल की सबसे ज्यादा कमाई करने वाली बॉलीवुड फिल्म थी। उन्हें बिंदिया की भूमिका के लिए सर्वश्रेष्ठ सहायक अभिनेत्री नामांकन के लिए व्यापक आलोचनात्मक प्रशंसा के साथ-साथ दूसरा फिल्मफेयर अवॉर्ड मिला।  वह सुमन व्यास के मुकाबले बॉक्स ऑफिस फ्लॉप सब्की बाजगी बैंड और भानु उदय के साथ मध्यम सफल माचली जल की रानी है में एक प्रमुख महिला भूमिका में दिखाई दी।
भास्कर ने देली अब्बास टायरेवाला के कॉमेडी नाटक आमो के लिए शूटिंग पूरी की है, जिसमें चांद रॉय सान्याल और मोनाली ठाकुर अभिनीत हैं, जिन्हें कालीडोस्कोप एंटरटेनमेंट के बैनर के तहत बनाया जा रहा है। उन्होंने शशांक घोष की वीरे दी वेडिंग, एक रोमांटिक कॉमेडी, करीना कपूर, सोनम कपूर और शिखा तलसानिया के सह-कलाकारों की भूमिका निभाई, लगभग चार लड़कियां जो दिल्ली से यूरोप की यात्रा शुरू करती हैं।  स्वरा भास्कर के वाइब्रेटर के उपयोग से हस्तमैथुन दृश्य की प्रशंसा की गई और महिलाओं के सशक्तिकरण का संकेत माना गया। पाकिस्तान में इस फिल्म पर प्रतिबंध पर, स्वरा भास्कर ने कहा कि वह पाकिस्तान से अधिक उम्मीद नहीं कर सकती, जो एक असफल और गैर धर्मनिरपेक्ष राष्ट्र है और शरिया कानूनों द्वारा संचालित है।
बौद्ध कला

बौद्ध कला से आशय बौद्ध धर्म से प्रभावित कलाओं से है। अन्य कलाओं के अतिरिक्त इसमें वे सभी कला माध्यम हैं जिनमें महात्मा बुद्ध, बोधिसत्व तथा अन्य का निरूपण है, उल्लेखनीय बौद्ध व्यक्तित्व, मण्डल, वज्र, घण्टे, स्तूप, तथा बौद्ध मंदिर शिल्प। बौद्ध कला का उद्भव भारतीय उपमहाद्वीप में हुआ।
१४४१ ईसा पूर्व

१४४१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४४१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
त्रिभंगिमा

त्रिभंगिमा हरिवंश राय बच्चन की एक कृति है।